ΓΡΑΠΤΗ ΕΡΩΤΗΣΗ E-0867/02

υποβολή: Erik Meijer (GUE/NGL) προς την Επιτροπή

(3 Απριλίου 2002)

Θέμα: Η προσέλκυση σπουδαστών από άλλα κράτη μέλη, ως μέσον ευρύτερης χρηματοδότησης των εθνικών εκπαιδευτικών ιδρυμάτων

1. Έχει λάβει η Επιτροπή γνώση του σκανδάλου που ξέσπασε στις Κάτω Χώρες, όταν διαπιστώθηκε αφενός η ταυτόχρονη εγγραφή σπουδαστών σε διάφορα ανώτατα εκπαιδευτικά ιδρύματα, με στόχο την πολλαπλή χρηματοδότηση εκ μέρους του Υπουργείου Παιδείας και Επιστημών, αφετέρου δε το γεγονός ότι επρόκειτο κυρίως για σπουδαστές που προέρχονταν από άλλα κράτη μέλη·

2. Γνωρίζει επίσης η Επιτροπή την περίπτωση ενός ολλανδικού εκπαιδευτικού ιδρύματος το οποίο έχει επισήμως αναλάβει το θεωρητικό τμήμα ναυτικών σπουδών στην Ισπανία, ενώ στις Κάτω Χώρες παρέχεται μόνο το πρακτικό τμήμα και δενπάρχει σχεδόν κανένας συντονισμός μεταξύ των δύο σκελών της εν λόγω εκπαίδευσης, αλλά ότι παρά ταύτα η χρηματοδότηση χορηγείται σαν να παρέχονταν στις Κάτω Χώρες το σύνολο της εκπαίδευσης αυτής·

3. Μπορεί να αναφέρει η Επιτροπή εάν η μεγάλη συρροή σπουδαστών από άλλα κράτη απορρέει από μια πολιτική που αποσκοπεί στηνποστήριξη των προσπαθειών τυποποίησης της ανώτερης επαγγελματικής εκπαίδευσης και της επιστημονικής εκπαίδευσης εντός της Ευρωπαϊκής Ένωσης και χορήγησης διπλωμάτων ίσης ισχύος σε όλα τα κράτη μέλη της ΕΕ·

4. Μπορεί να αναφέρει η Επιτροπή εάνφίστανται στο επίπεδο και στα πλαίσια της Ευρωπαϊκής Ένωσης συμφωνίες μεταξύ των κρατών μελών, βάσει των οποίων να παρέχεται στα ενεχόμενα εκπαιδευτικά ιδρύματα εμπορικό ενδιαφέρον σε συνάρτηση με την εγγραφή ενός μέγιστου αριθμού σπουδαστών από άλλα κράτη μέλη, τούτο δε προς επίλυση των χρηματο-οικονομικών προβλημάτων των εν λόγω ιδρυμάτων·

5. Μπορεί να αναφέρει η Επιτροπή εάν η εγγραφή ξένων σπουδαστών ενθαρρύνεται και σε άλλα κράτη μέλη πλην των Κάτω Χωρών μέσω της χορήγησης σημαντικών και αδιαφανών κρατικών ενισχύσεων·

6. Βάσει ποιων κριτηρίων κρίνει η Επιτροπή ότι δικαιολογείται η κατά προτίμηση φοίτηση σε εκπαιδευτικό ίδρυμα άλλου κράτους μέλους πλην του κράτους προέλευσης· Συγκαταλέγεται μεταξύ των κριτηρίων αυτών η οικονομική εξάρτηση των ιδρυμάτων αυτών από τη συρροή ξένων σπουδαστών·

7. Είναι διατεθειμένη η Επιτροπή να μεριμνήσει ώστε να μην γίνεται πλέον επίκληση σε ακατάλληλα κριτήρια — όπως η χορήγηση συμπληρωματικών οικονομικών πόρων — με στόχο την προσέλκυση ξένων σπουδαστών με αδιαφανή τρόπο·

Πηγή: Ολλανδική τηλεόραση TV 3, επικαιρότητες Nova 13.3.2002

Απάντηση της κας Reding εξ ονόματος της Επιτροπής

(15 Μαΐου 2002)

Όσον αφορά τα δύο πρώτα σημεία, η Επιτροπή γνωρίζει τηνπόθεση των διπλών εγγραφών στις οποίες προέβησαν ορισμένα πανεπιστήμια των Κάτω Χωρών. Σύμφωνα με τις πληροφορίες που είχε στη διάθεσή του, ο αρμόδιοςπουργός ζήτησε ήδη την έναρξη δικαστικής έρευνας.

Όσον αφορά το τρίτο σημείο: η κινητικότητα των φοιτητών και των εκπαιδευτικών, καθώς και η ακαδημαϊκή αναγνώριση των διπλωμάτων αποτελεί, πράγματι, έναν από τους στόχους της δράσης της Κοινότητας στον τομέα της εκπαίδευσης, που προβλέπεται από το άρθρο 149 παράγραφος 2 εδάφιο 2 της συνθήκης ΕΚ. Από την άποψη αυτή, ο αξιότιμος βουλευτής παρακαλείται να ανατρέξει κυρίως στον κοινοτικό κανονισμό σχετικά με το πρόγραμμα Erasmus, καθώς και στη σύσταση σχετικά με την κινητικότητα εντός της Κοινότητας των φοιτητών, των καταρτιζόμενων, των εθελοντών, των εκπαιδευτικών και τωνπεύθυνων κατάρτισης, που εγκρίθηκε από το Κοινοβούλιο και το Συμβούλιο την 10η Ιουλίου 2001(1).

Όσον αφορά τα άλλα σημεία — τα οποία αφορούν θέματα οικονομικής φύσης — η Επιτροπή διευκρινίζει ότι η χρηματοδότηση της εκπαίδευσης εμπίπτει στις αρμοδιότητες των κρατών μελών και όχι των οργάνων της Ένωσης.

(1) ΕΕ L 215 της 9.8.2001.